text: [{"text_idx": "#000001", "text": "F\u00f8royameistararnir fingu onganti\u0301\u00f0 veruligt tamarhald a\u0301 dystinum, ti\u0301 ta\u00f0 vildu TB ikki loyva teimum. Sp\u00e6lfordeilingin var to\u0301 havnamonnum til fyrimuns, men ma\u0301l fingu teir to\u0301 ongi (Mynd: Portal.fo)"}, {"text_idx": "#000002", "text": "Eftir tveir syndarligir innsatsir mo\u0301ti KI\u0301 vi\u00f0 Sto\u0301ra\u0301, og mo\u0301ti HB i\u0301 Gundadali, er ta\u00f0 no\u0301gv, i\u00f0 bendir a\u0301, at TB er um at finna stevi\u00f0 aftur i\u0301 Effodeildini. Sunnudagin taptu vit sera tepurt i\u0301 G\u00f8tu, men to\u0301 var li\u00f0i\u00f0 sera v\u00e6l skipa\u00f0, og var\u00f0 sp\u00e6lt eftir fair play reglum, so enda\u00f0i tann dysturin vi\u00f0 javnleiki. I\u0301 dag blivu vit meira vandamiklir, ta\u0301 vit lupu a\u0301, og kanska skelka\u00f0i hetta gestirnir. Hvussu er og ikki, so megna\u00f0i TB at halda f\u00f8royameistarunum n\u00e6stan heilt burtur fra\u0301 m\u00f8guleikum. Dysturin enda\u00f0i vi\u00f0 ma\u0301lleysum javnleiki. Hetta f\u00e6r leikararnir at tru\u0301gva uppa\u0301, at teir aftur kunnu megna at ha\u0301la tey o\u0301v\u00e6nta\u00f0u u\u0301rslitini heim, og ta\u0301 gerast vit \u00f8\u00f0iliga farligir. Watch out, TB er a\u0301 veg!\nDagsins dystur, var ikki serliga hendingari\u0301kur. No\u0301gv mesta sp\u00e6li\u00f0 fyrigekk a\u0301 mi\u00f0jum v\u00f8lli, har gestirnir royndu at sp\u00e6la seg framvi\u00f0 stinnu verjuni hja\u0301 okkum. Hetta eydna\u00f0ist ikki, og TB to\u0301ktist n\u00f8gdir vi\u00f0, at lata B36 trilla bo\u0301lt. Komu teir n\u00e6rhendis brotsteiginum, so bleiv so trongligt, at onki slapp gj\u00f8gnum. Bert vi\u00f0 dey\u00f0bo\u0301ltst\u00f8\u00f0um, fingu gestirnir m\u00f8guleikar, og eftir eina sli\u0301ka, mundu teir fingi\u00f0 ma\u0301l, mi\u00f0skei\u00f0is i\u0301 \u00f8\u00f0rum ha\u0301lvleiki. Stu\u0301tarin mo\u0301tvegis handara ma\u0301lhorni bleiv to\u0301 akkura\u0301t ov stuttur, og ta\u0301 l\u00e6tna\u00f0i hja\u0301 TB. St\u00f8rsta m\u00f8guleikan undan hesum, a\u0301tti TB, ta\u0301 Ragnar Tausen slapp til baklinjuna, og i\u0301 sta\u00f0in fyri at leggja innfyri, sum allir hildu, gj\u00f8rdi eina kvika fintu, og smekka\u00f0i si\u0301\u00f0ani til. Var ta\u00f0 ikki fyri a\u0301rvakna Meinhard i\u0301 ma\u0301linum, so leg\u00f0i TB seg a\u0301 odda. Ta\u0301 gott 10 minuttir i\u0301resta\u00f0u, royndi TB at leggja eitt a\u0301vi\u0301st try\u0301st a\u0301, og var hepni\u00f0 eitt sindur st\u00f8rri vi\u00f0 Martini Tausen, so kundi eisini hann skora\u00f0 fyri TB. So skuldi ikki ver\u00f0a, og B36 slapp ti\u0301 vi\u00f0 skrekkinum."}, {"text_idx": "#000003", "text": "Undarligur do\u0301mur mynda\u00f0i, og avgj\u00f8rdi ein dyst\nTa\u0301 TB var a\u0301 vitjan i\u0301 G\u00f8tu sunnudagin, ta\u0301 hugsa\u00f0u vit okkum, at mo\u0301tst\u00f8\u00f0an fo\u0301r at ver\u00f0a h\u00f8r\u00f0. Ta\u00f0, sum vit ikki v\u00e6nta\u00f0u var, at vit skuldu kappast mo\u0301ti eina hja\u0301lpardo\u0301maranum, umframt teir 11 Vi\u0301kingaleikarunum."}, {"text_idx": "#000004", "text": "Ta\u0301 72 minuttir vo\u0301ru leiktir, ver\u00f0ur okkara Ro\u0301gvi Joensen knu\u0301stur ni\u00f0ur, av einari gli\u0301\u00f0andi takling aftani\u0301fra\u0301. Vi\u0301kingaleikarin f\u00e6r si\u0301\u00f0ani bo\u0301ltin, og sp\u00e6li\u00f0 heldur fram. 15-20 sekund seinni skora Vi\u0301kingar si\u0301tt sigursma\u0301l. Hendingin hendi beint fyri skonini a\u0301 1. hja\u0301lpardo\u0301mara hendan dagin, og ta\u00f0 hev\u00f0i veri\u00f0 serstakliga a\u0301hugavert at hoyrt eina fra\u0301grei\u00f0ing um tilbur\u00f0in fra\u0301 hesum manni. Hann skal duga serstakliga v\u00e6l at grei\u00f0a fra\u0301, so vit sissast aftur, og ikki halda, at hann stjo\u0301l okkum javnleikin."}, {"text_idx": "#000005", "text": "Hetta er ikki fyrsta fer\u00f0in ein fu\u0301lur feilur er gj\u00f8rdur, og ver\u00f0ur neyvan seinastu fer\u00f0 heldur. Men hvat er gali\u00f0 vi\u00f0, at man fra\u0301 do\u0301marans si\u0301\u00f0u kemur u\u0301t og vi\u00f0gongur ein feil. V\u00e6nti, at ta\u00f0 hev\u00f0i tiki\u00f0 broddin av mangari irritatio\u0301n, og kundi skapt eitt st\u00f8rri a\u0301lit millum okkum fjepparar, og do\u0301mararnir."}]